**Honosítás**

**Honosítható vizsgák**

1. **Külföldön letett** honosítható nyelvvizsgák, amelyek
   1. szerepelnek az alábbi, nyelvekre lebontott táblázatokban, és
   2. a vizsga dátuma későbbi, mint 2000. január 1.
2. **Magyarországon letett** honosítható nyelvvizsgák, amelyek
   1. szerepelnek az alábbi, nyelvekre lebontott táblázatokban,
   2. a vizsga dátuma későbbi, mint 2000. január 1. és
   3. korábbi, mint az adott vizsga magyarországi akkreditációjának dátuma, melyet a nyelvek szerinti táblázatok *Honosíthatóság* oszlopa feltüntet.

A honosítható nyelvvizsgák általános nyelvi egynyelvű vizsgára honosíthatók.  
Amennyiben a nyelvvizsga szaknyelvi nyelvvizsgára honosítható, azt alábbi, nyelvek szerinti táblázatok *Honosítási lehetőségek*oszlopai jelzik.

**Benyújtandó dokumentumok:**

* A kitöltött „[Kérelem](https://nyak.oh.gov.hu/doc/honositas/kerelem_honositas_2018.pdf)” c. űrlap 1 példányban
* A külföldi nyelvvizsga-bizonyítvány közjegyző, kiállító szervezet, vagy a vizsga helyszíneként megjelölt képzőintézmény által hitelesített másolata VAGY személyes ügyintézés esetében az eredeti bizonyítvány bemutatható az [Oktatási Hivatal ügyfélszolgálatán](https://nyak.oh.gov.hu/iroda/ugyfelfog.asp)
* Az [eljárási díj](https://nyak.oh.gov.hu/doc/jogszab/12-2013_mell.asp) (10.000,- Ft) befizetését igazoló csekk feladóvevénye vagy az átutalás teljesítését igazoló bizonylat. Az Oktatási Hivatal csak a végrehajtott átutalás visszaigazolását tudja elfogadni.  
    
  Banki átutalás belföldről:
  + Kedvezményezett: Oktatási Hivatal
  + Bankszámlaszám: 10032000-00282637-00000000
  + Közlemény: OH-NYAK – honosítás **és** a honosítandó nyelvvizsga-bizonyítvány birtokosának neve, ahogy az a kérelmen szerepel

Banki átutalás külföldről:

* + Kedvezményezett neve, címe: Oktatási Hivatal 1055 Budapest, Szalay u. 10-14.
  + Számlavezető bank neve: Magyar Államkincstár.
  + Számlavezető bank címe: 1139 Budapest, Váci út 71.
  + IBAN: HU94 10032000 00282637 00000000
  + SWIFT-BIC: MANEHUHB
  + Közlemény: OH-NYAK – honosítás **és** a honosítandó nyelvvizsga-bizonyítvány birtokosának neve, ahogy az a kérelmen szerepel

A DSD II. vizsga honosítása 2017. június 18-tól díjmentes.

**A benyújtás módja**

* személyesen az [Oktatási Hivatal központi ügyfélszolgálatán](https://nyak.oh.gov.hu/iroda/ugyfelfog.asp)
* postai úton, az OH-NYAK postafiókjába küldve: 1363 Budapest, Pf. 112.

**Ügyintézési határidő**

Amennyiben a kérelmező nem kíván kétnyelvű kiegészítő vizsgát tenni, az OH-NYAK **8 napon belül postázza** a Határozatot.

**A honosítási határozat átvételének módja**

* az OH-NYAK 8 napon belül **postázza** a Határozatot
* a kérelmező vagy meghatalmazottja **személyesen** veszi át az [Oktatási Hivatal központi ügyfélszolgálatán](https://nyak.oh.gov.hu/iroda/ugyfelfog.asp).